দলিতদের নিয়ে কথা বলার সুযোগ না দেয়ায় রাজ্যসভা থেকে পদত্যাগ করলেন ভারতের উত্তর প্রদেশের সাবেক মুখ্যমন্ত্রী মায়াবতী। মঙ্গলবার রাজ্যসভার সভাপতি ও ভাইস প্রেসিডেন্ট হামিদ আনসারির কাছে পদত্যাগপত্র জমা দেন তিনি। এতে তাঁর পদত্যাগের কারণ ব্যাখ্যা করেছেন বহুজন সমাজ পার্টি, বিএসপি প্রধান। রাজ্যসভার অধিবেশনের শুরুতে উত্তর প্রদেশে দলিতদের ওপর নি‌র্যাতন নিয়ে কথা বলতে শুরু করলে মায়াবতীকে থামিয়ে দেয়া হলে রেগে যান তিনি। পরে অধিবেশন থেকে ওয়াক আউট করে পদত্যাগ করেন বিএসপি প্রধান। মেয়াদ শেষ হওয়ার ৯ মাস আগেই পদত্যাগ করে মায়াবতী ২০১৯ সালের নির্বাচনের প্রস্তুতি নেবেন বলে মনে করছেন বিশ্লেষকরা। ২০১২ সালে সমাজবাদী পার্টির কাছে হেরে ক্ষমতা ছাড়েন ৫ বার মুখ্যমন্ত্রীর দায়িত্ব পালনকারী মায়াবতী প্রভু দাস।